**POZIV ZA PODNOŠENjE PONUDE**

Na osnovu člana 55. i člana 60. Zakona o javnim nabavkama ( „Službeni glasnik RS", br. 124/2012, u daljem tekstu ZJN)

**ZU ZU Apoteka Požarevac iz Požarevca,**

**Moše Pijade br.4**

objavljuje:

**POZIV**

**za podnošenje ponuda u postupku za nabavku ispod vrednosti za nabavku male vrednosti usluga – auto osiguranja**

**1.** ZU Apoteka Požarevac, Moše Pijade 4, Požarevac, [www.apotekapozarevac.co.rs](http://www.apotekapozarevac.co.rs/%22%20%5Cl%20%22_blank), poziva sve zainteresovane ponuđače da podnesu ponudu za nabavku ispod vrednosti za nabavku male vrednosti usluga **–** auto osiguranja. Predmetna javna nabavka nije oblikovana po partijama:Auto osiguranje

**2**. Vrsta naručioca: Zdravstvo

**3.** Predmetna javna nabavka je ispod vrednosti javne nabavke male vrednosti.

**4.** Opis predmeta nabavke, naziv i oznake iz opšteg rečnika nabavke: 66510000 Usluga osiguranja.

**5.** Ponudu mogu podneti svi zainteresovani ponuđači koji ispunjavaju uslove predviđene članom 75. i 76. ZJN, s tim što uz ponudu dostavljaju i dokaze o ispunjenosti uslova iz tog člana, u skladu sa članom 77. ZJN i konkursnom dokumentacijom.

**6.** Ponude sa varijantama nisu dozvoljene

**7.** Ponude moraju u celini biti pripremljene u skladu sa ovim pozivom i konkursnom dokumentacijom za nabavku usluga – auto osiguranja

**8.** Poziv za podnošenje ponuda i konkursna dokumentacija objavljeni su na internet strani naručioca[www.apotekapozarevac.co.rs](http://www.apotekapozarevac.co.rs/#_blank) i dostavljeni na adresu tri ponuđača **dana 11.12.2019.godine.**

**9.** Zainteresovani ponuđač je dužan da podnese ponudu **najkasnije do 10.00 časova dana 19.12.2019.godine. Ponuda se dostavlja neposredno, ili putem pošte na adresu: ZU Apoteka Požarevac, Moše Pijade 4, Požarevac, sa naznakom:**

**„Ponuda za nabavku usluga – auto osiguranja - NE OTVARATI“**

**10.** Ponuđač podnosi ponudu u zatvorenoj koverti, zatvorenu na način da se prilikom otvaranja ponuda može sa sigurnošću utvrditi da se prvi put otvara.Poželjno je da svi dokumenti podneti u ponudi budu povezani trakom u celinu i zapečaćeni, tako da se ne mogu naknadno ubacivati, odstranjivati ili zamenjivati pojedinačni listovi, odnosno prilozi, a da se vidno ne oštete listovi ili pečat.

Rok važnosti ponude je minimum 60 dana od dana otvaranja ponuda.

**11.** Blagovremeno dostavljene ponude biće javno komisijski otvorene u **računovodstvu ZU** **Apoteka Požarevac, ul. Moše Pijade br.4 u Požarevacu, dana 19.12.2019.godine, u 11.00 časova.**

**Otvaranje ponuda je javno i mogu prisustvovati sva zainterosovana lica, a samo ovlašćeni predstavnici ponuđača, koji su dužni da svoje svojstvo predstavnika ponuđača dokažu predajom ovlašćenja Komisiji za javnu nabavku, mogu aktivno učestvovati.**

Ponude podnete po isteku datuma i sata određenih u pozivu, smatraće se neblagovremenim i biće po okončanju postupka otvaranja ponuda, vraćene neotvorene ponuđačima, sa naznakom da su podnete neblagovremeno.

**12. Ugovor će se dodeliti primenom kriterijuma „najniža ponuđena cena”**

**13.** Okvirni rok za donošenje Odluke o dodeli ugovora je 10 dana od dana javnog otvaranja ponuda.

**14.** Kontakt lice: Ivan Lazarević – E - mail: zastitnik@apotekapozarevac.co.rs